Kasi mungatemwa kuŵerenga nkhani iyi mu %%?
Baibolo la pa Intaneti | MALEMBA GHAKUPATULIKA MU MANG'ANAMULIRO GHA CHARU CHIPHYA
Kasi mungatemwa kuŵerenga nkhani iyi mu %%?
-
Pelekani mathupi ghinu kuŵa sembe yamoyo (1, 2)
-
Vyawanangwa ni vinandi kweni thupi ndimoza (3-8)
-
Ulongozgi ku Ŵakhristu ŵaunenesko (9-21)
12 Ntheura, nkhumuŵeyani ŵabali, na lusungu lwa Chiuta, kuti mupeleke mathupi ghinu+ kuŵa sembe yamoyo, yituŵa,+ na yakuzomerezgeka kwa Chiuta, uwo mbuteŵeti wakupatulika pamoza na nkhongono yinu ya kughanaghana.+
2 Lekani kutolera nkharo ya ŵanthu ŵa mu nyengo iyi, kweni musinthe maghanoghano ghinu,+ mwakuti mumanye+ khumbo la Chiuta, ilo ndiwemi, lakuzomerezgeka na lakufikapo.
3 Pakuti kwizira mu lusungu lukuru ulo lukapika kwa ine, nkhuphalira waliyose wa imwe kuti waleke kujighanaghanira mwakujumphizga kuluska umo wakwenera kughanaghanira.+ Kweni waghanaghanenge mwakwenelera, kuyana na chipulikano+ icho Chiuta wamupa.
4 Chifukwa nga umo thupi liliri na viŵaro vinandi,+ kweni viŵaro vyose vili na ntchito yakuyana yayi,
5 ntheura nase, nangauli tili ŵanandi, tili thupi limoza mwa Khristu, ndipo waliyose payekha ntchiŵaro chakukhumba munyake.+
6 Ntheura pakuti tili na vyawanangwa vyakupambana kuyana na lusungu lukuru ulo lwapika kwa ise,+ kwali mbuchimi, tiyeni tilutilire kuchima kuyana na chipulikano icho chagaŵirika kwa ise.
7 Usange tagaŵirika kuchita uteŵeti, tiyeni tilutilire pa uteŵeti uwu. Uyo wakusambizga, mulekani walutilire kusambizga kwake.+
8 Uyo wakuchiska, mulekani walutilire kuchiska.+ Uyo wakupa, mulekani wapelekenge mwawanangwa.+ Uyo wakulongozga, mulekani walongozgenge na mtima wose.+ Uyo wakulongora lusungu, mulekani walongore lusungu mwakukondwa.+
9 Chitemwa chinu chiŵe chambura upusikizgi.+ Nyanyarani icho ntchiheni,+ demelerani ku icho ntchiwemi.
10 Mutemwanenge na mtima wose nga umo ŵanthu ŵakutemwerana paubali. Yambani ndimwe kulongora ntchindi ku ŵanyinu.+
11 Mulimbikirenge ntchito, kuŵa ŵakata yayi.+ Golerani na mzimu.+ Teŵeterani nga mbazga ŵa Yehova.+
12 Sekelerani mu chigomezgo.+ Zizipizgani mu suzgo. Koserani kulomba.+
13 Ŵagaŵiraniko ŵatuŵa mwakuyana na ivyo ŵakusoŵa.+ Mupokelerenge ŵalendo.+
14 Lutilirani kutumbika awo ŵakumutambuzgani.+ Muŵatumbikenge, mungatembanga yayi.+
15 Sekelerani na ŵanthu awo ŵakusekelera, lirani na ŵanthu awo ŵakulira.
16 Muwonenge ŵanyinu nga umo imwe mukujiwonera. Lekani kujikuzga kweni muŵe ŵakujiyuyura.+ Mungaŵanga ŵamahara mu maso ghinu yayi.+
17 Kuwezgera munthu uheni pa uheni yayi.+ Ghanaghanirani vinthu ivyo ŵanthu wose ŵakuviwona kuti ni viwemi.
18 Usange ntchamachitiko, muŵe pamtende na ŵanthu wose, kuyana na umo mungafiskira.+
19 Ŵakutemweka, kuwezgera nduzga mwekha yayi, kweni mulekerani Chiuta kuti walongore ukali wake.+ Pakuti kuli kulembeka kuti: “Yehova wakuti: ‘Nduzga ni zane, nizamuwezgera.’”+
20 Kweni “usange mulwani wako wali na njara, umupe chakurya. Usange wali na nyota, umupe chakuti wamwe, chifukwa pakuchita ichi, ulundikenge makara gha moto pa mutu wake.”+
21 Mungazomeranga yayi kuti uheni umuthereskani, kweni lutilirani kuchita uwemi kuti muthereske uheni.+
Tumizgani
Tumizgani
MALEMBA GHAKUPATULIKA MU MANG'ANAMULIRO GHA CHARU CHIPHYA
Ŵaroma 12
Chitumbuka
Ŵazgani Baibolo pa Intaneti
https://assetsnffrgf-a.akamaihd.net/assets/m/1001061103/univ/art/1001061103_univ_sqr_xl.jpg
tum_Latn tum_Latn tum_Latn unk tum_Latn unk tum_Latn unk tum_Latn tum_Latn tum_Latn tum_Latn tum_Latn tum_Latn tum_Latn tum_Latn tum_Latn tum_Latn tum_Latn tum_Latn tum_Latn tum_Latn tum_Latn tum_Latn tum_Latn tum_Latn tum_Latn tum_Latn tum_Latn tum_Latn tum_Latn tum_Latn tum_Latn tum_Latn lua_Latn tum_Latn eng_Latn